laion/Wikipedia-Exotic huggingface dataset:
პამირი

პამირი (ტაჯ. Помир) — მთათა სისტემა ცენტრალურ აზიაში. ძირითადად მდებარეობს ტაჯიკეთის რესპუბლიკაში. გარდა ამისა, განფენილია ჩინეთის, ავღანეთისა და ყირგიზეთის ტერიტორიებზე. უმაღლესი მწვერვალია კონგური (7649 მ). ასევე მაღალი მწვერვალებია ისმაილ სამანის პიკი (7495 მ), ლენინის პიკი (7134 მ), კორჟენევსკაიას პიკი (7105 მ), დამოუკიდებლობის პიკი (6940 მ). პამირი გამოირჩევა ალპური ტიპის ქედებით, ღრმა ხეობებითა და რელიეფის ძველ მყინვარული ფორმებით. პამირის მთიანეთისთვის დამახასიათებელია მკაცრი კონტინენტური ჰავა, რის ფონზე განვითარებულია მძლავრი გამყინვარება. პამირში ათასობით მყინვარია, რომელთა სიგრძე ხშირად ათეულ კმ-ს აღწევს. პამირში მაღალმთის, მკაცრი, მკვეთრად კონტიენტური ჰავაა. იანვრის საშუალო ტემპერატურა დაახლოებით 3600 მ სიმაღლეზე –17,8 °C, აბსოლუტურ მინიმუმი –50 °C, ზაფხულის ტემპერატურები 22,5 °C არ აღემატება. ნალექები დასავლეთ პამირის ხეობებში 92-260 მმ წელიწადში, მაღალმთიანეთში ნალექების რაოდენობა იზრდება; ფედჩენკოს მყინვარზე იგი 1100 მმ აღწევს. პამირის მდინარეთა უმრავლესობა ამუდარიის აუზსს მიეკუთვნება. ყველაზე დიდი მდინარეა ფანჯი. პამირის ჩრდილო-დასავლეთ ნაწილში სათავე აქვს მდინარეებს ობიხინგოუსა და მუქსუს (ვახშის აუზი). ტბებიდან მნიშვნელოვანია: ყარაქოლი, რანგქოლი, შორქოლი, ზორქოლი, სარეზი და იაშილქოლი. პამირის ლანდშაფტის ხასიათს განსაზღვრავს სიმაღლებრივი სარტყლურობა, რელიეფი, ჰავის კონტინენტურობის ზრდა ჩრდილო-დასავლეთიდან აღმოსავლეთისა და სამხრეთ-აღმოსავლეთისაკენ. მცენარეული საფარი ძლიერ მეჩხერია. ლანდშაფტში ჭარბობს შიშველკლდოვანი და კაჭარ-თიხნარით დაფარული ზედაპირები. პამირში გაბატონებულია მაღალმთის ცივი უდაბნო; ხე-მცენარეულობა არ გვხვდება. ფაუნა ღარიბია. განვითარებულია ტურიზმი, ალპინიზმი. ინფორმაცია და სურათები პამირის შესახებ (ინგლისური) ქართული საბჭოთა ენციკლოპედია, ტ. 7, თბ., 1984. — გვ. 655-656.
ბრაზილიის დემოგრაფია

ბრაზილიის დემოგრაფია ძალიან მრავალფეროვანია, მრავალი რასისა და ეთნიკური ჯგუფისგან შედგება. ბრაზილიელების ძირითადი ნაწილი შემდეგი ოთხი საწყისიდან მოდიის: ბრაზილიის მკვიდრი მოსახლეობა, ევროპელები, აფრიკელები და აზიელები. 1872 წლიდან ბრაზილიაში პერიოდულად ტარდება აღწერა. 1940 წლიდან კი ყოველ 10 წელიწადში. 1960 წლიდან ჩატარებული ყოველი აღწერის დასკანირებული ვერსია არის ხელმისაწვდომი IPUMS-ის საიტზე. ისტორიულად, ბრაზილია გამირჩევა შერეული ქორწინებების სიმრავლით, რის შედეგადაც მოხდა უამრავი ეთნიკური ჯგუფების კულტურის შერევა და რელიგიური სინკრეტიზმი. ↑ https://international.ipums.org/international/enum_materials.shtml
ედლაი სტივენსონი (მრავალმნიშვნელოვანი)

საკუთარი სახელი ედლაი სტივენსონი (Adlai Stevenson) შეიძლება აღნიშნავდეს ერთ-ერთ შემდეგ პიროვნებათაგანს: ედლაი სტივენსონი I — აშშ-ის ვიცე-პრეზიდენტი და კონგრესმენი. ედლაი სტივენსონი II — ილინოისის გუბერნატორი, აშშ-ის ელჩი გაეროში, აშშ-ის პრეზიდენტობის კანდიდატი (1952 და 1956), ედლაი სტივენსონი I-ის შვილიშვილი. ედლაი სტივენსონი III — სენატორი, ედლაი სტივენსონი II-ის შვილი. ედლაი სტივენსონი IV — ჟურნალისტი, ედლაი სტივენსონი III-ის შვილი.
ქალთა XXIV საჭადრაკო ოლიმპიადა

19 სექტემბერი - 3 ოქტომბერი 2010 ხანტი-მანსიისკი ხანტი-მანსიისკში ოლიმპიური ჩემპიონები თავიანთი ლიდერის მაია ჩიბურდანიძის გარეშე ჩავიდნენ. არ იყვნენ ასევე ნანა ძაგნიძე და მაია ლომინეიშვილი. სამაგიეროდ იყო ორი ახალწვეული - სალომე მელია და ბელა ხოტენაშვილი. მიუხედავად ამისა გუნდმა მაინც დამაკმაყოფილებლად იასპარეზა და რომ არა მოულოდნელი მარცხი სერბებთან მეორე ადგილს შესწვდებოდა კიდეც. პირველი კი დამსახურებულად მოიგო რუსეთის ნაკრებმა, რომლის შემადგენლობაში მსოფლიოს მოქმედი ჩემპიონი, ალექსანდრა კოსტენიუკი მხოლოდ მესამე დაფაზე თამაშობდა. მოულოდნელად კარგად გამოვიდნენ კუბელები. სამაგიეროდ პოზიციები დათმეს სერბმა, უნგრელმა, რუმინელმა და გერმანელმა მოჭადრაკეებმა. ხანტი-მანხიისკის ოლიმპიადა სარეკორდო - მეთექვსმეტე იყო ბულგარელი მოჭადრაკე მარგარიტა ვოასკასათვის. 15 ქულა 11. სომხეთი, 12. კოსტა-რიკა, 13. რუმინეთი, 14. რუსეთი-3, 14 ქულა 15. უნგრეთი, 16. საფრანგეთი, 17. ინდოეთი, 18. ვიეტნამი, 19. ირანი, 20. ლიეტუვა, 21. ინგლისი, 22. ხორვატია, 23. რუსეთი-3, 13 ქულა 24. სლოვაკეთი, 25. გერმანია, 26. სერბეთი, 27. ისრაელი, 28. ნიდერლანდები, 29. ყაზახეთი, 30. უზბეკეთი, 31. ლატვია, 32. სლოვენია, 33. ბოსნია და ჰერცეგოვინა, 34. ბელარუსი, 35. არგენტინა, 36. იტალია, 12 ქულა 37. კოლუმბია, 38. თურქეთი, 39. ესპანეთი, 40. მოლდოვა, 41. შვედეთი, 42. ეკვადორი, 43. ინდონეზია, 44. ფილიპინები, 45. დანია, 46. ავსტრალია, 47. ვენესუელა, 48. ბანგლადეში, 11 ქულა 49. თურქმენეთი, 50. ჩეხეთი, 51. მონღოლეთი, 52. შვეიცარია, 53. ნორვეგია, 54. ესტონეთი, 55. ავსტრია, 56. გვატემალა, 57. ისლანდია, 58. მონტენეგრო, 59.ICSC, 60. ჩრდ. მაკედონია, 61. ალჟირი, 62. სინგაპური, 63. ჩილე, 64. მალაიზია, 65. შოტლანდია, 10 ქულა 66. პორტუგალია, 67. კანადა, 68.IPCA, 69. სამხრეთ აფრიკის რესპუბლიკა, 70. ბრაზილია, 71. მექსიკა, 72. პარაგვაი, 73. ალბანეთი, 74. ბოლივია, 75. შრი-ლანკა, 76. პუერტო-რიკო, 77. იორდანია, 78. სირია, 9 ქულა 79. ტაჯიკეთი, 80.IBCA, 81. დომინიკელთა რესპუბლიკა, 82. ახალი ზელანდია, 83. იამაიკა, 84. ყირგიზეთი, 85. ეგვიპტე, 86. ბოტსვანა, 87. კატარი, 88. ნიგერია, 89. ჩინეთის ტაიბეი, 90. ბარბადოსი, 8 ქულა 91. უელსი, 92. არაბთა გაერთიანებული საამიროები, 93. ტუნისი, 94. სამხრეთი კორეა, 95. ზამბია, 96. სურინამი, 97. იემენი, 98. ანგოლა, 99. ნიდერლანდების ანტილის კუნძულები, 7 ქულა 100. ერაყი, 101. უგანდა, 102. ტაილანდი, 103. ირლანდია, 104. იაპონია, 105. არუბა, 106. პანამა, 107. ეთიოპია, 6 ქულა 108. მალავი, 109. პაკისტანი, 110. კენია, 111. ჰონდურასი, 112. მოზამბიკი, 113. ტრინიდადი და ტობაგო, 114. ლიბია, 1 ქულა 115. სეიშელი.  ჩინეთი ხოუ იფანი - 8 (+5=6-0), ჟუ ვენჯუნი - 9,5 (+9=1-1), ჟაო ქსიუ - 7 (+6=2-2), კვან ჰუანგი - 3 (+1=4-2), იუ ვანგი - 4 (+4=0-1). დაფებზე საუკეთესო ვლინდებოდა საუკეთესო პერფორმანსის მიხედვით. შედეგები
ზლოტი

ზლოტი (პოლ. Złoty „ოქროსი“) — პოლონეთის ძირითადი ფულის ერთეული (100 გროში). 1995 წლიდან დენომინაციის შედეგად ბრუნვაში შევიდა ახალი: 10, 20, 50, 100 და 200 ზლოტიანი ბანკნოტები. ISO 4217-ის მიხედვით ზლოტის სავალუტო კოდია — PLN. პოლონეთის ეკონომიკა Banknotes issued by the NBP Coins issued by the NBP A fan-shaped 10 złoty commemorative coin released in 2004 National Bank of Poland – Schedule of exchange rates „English“ counterfeit banknote 500 zloty 1940 issued by Bank Emisyjny Chosen Polish banknotes Polish Zloty coins catalog information A numismatic catalog with over 650 Polish coins
ბონი (რელიგია)

ბონი (ტიბ. བོན་ - ბონ (ლჰასური დიალექტი: pʰø̃̀(n) ) — ტიბეტელთა ეროვნული რელიგია. ფაქტობრივად იყო ტიბეტის სახელმწიფო რელიგია VI-დან IX ს-მდე. ქვეყანაში დომინირებდა ბუდიზმის მიერ XIII ს-ში განდევნამდე. დღესდღეობით, ბონის მიმდევრები ძირითადად ცხოვრობენ ტიბეტის ყოფილ ტერიტორია ქამში, ასევე სიკიმსა და ბჰუტანში. ტიბეტური ტერმინი „ბონ“, შეიძლება ითარგმნოს „რიტუალ“-ად. ამ სიტყვით აღინიშნება ლიტურგიული გალობა, რელიგიური ტექსტების დეკლამაცია, „ღვთაებათა მოხმობა“ და მისთ.. თანამედროვე ტიბეტურში „ბონ“ „ლა(བཟླ་ ბზლა)“-ს (რეციტირება) სინონიმად იხმარება. ჯ. ტუჩი გამოთქვამს მოსაზრებას, რომ „ბონი“ შეიძლება მოდიოდეს ტიბეტის ძველი სახელწოდებიდან - ბოდ, ბოდ ჲულ. ბონ რელიგიის ისტორიის მეცნიერულად შესწავლა გარკვეულ სირთულებთანაა დაკავშირებული, მათგან ერთ-ერთი მთავარია ისტორიული წყაროების არარსებობა. ბონის ერთადერთ ტექსტად, რომელიც ასე თუ ისე შეიძლება ჩაითვალოს წყაროდ, არის სარატ ჩანდრა დასის 1915 წ-ს გამოცემული „ბონური ქრონიკები“ (རྒྱལ་རབས་ བོན་གྱི་འབྱུང་གནས་ გჲალ რაბ ბონ გჲი 'ჯუნგ ნე / რგჲალ რაბს ბონ გჲი 'ბჲუნგ გნას) XIV ს-ის დასასრულს, XV ს-ის დასაწყისში შედგენილი. მე-20 საუკუნის დასაწყისში ითარგმნა გერმანულად. ერთ-ერთი ტიბეტური გადმოცემის თანახმად, ბონის სწავლება 15-16 ათას ჩვ.წ/აღ-მდე ცენტრალურაზიურ ქვეყანა ოლმო ლუნგრინგიდან გასხივოსნებულმა ტონპა შენრაბმა მოიტანა. ტიბეტში ბონის სწავლება თავდაპირველად შანგ-შუნგის (სამხ.-დასავლეთ ტიბეტი) ქვეყანაში დამკვიდრდა. შემდგომში, ზოგიერთი დასავლელი მეცნიერის აზრით, მისმა შამანურმა და მაგიურმა წეს-ჩვეულებებმა გავლენა მოახდინეს ბუდისტურ სკოლა ნჲინგმაზე. სხვა მოსაზრებით, ბუდიზმმა გავლენა მოახდინა ბონის ძველ შამანურ პრაქტიკებზე, რის შედეგადაც წარმოიშვა რეფორმირებული ბონი. ბონის აღმსარებლები საუბრობენ თავიანთი სწავლების სამ „ისტორიულ ფორმაზე“: ძველი (შამანური) ბონი; რეფორმირებული ბონი; „მარადიული ბონი“ ან „სვასტიკის ბონი“ (გჲუნგ დრუნგ ბონ). ბონი, მიუხედავად იმისა, რომ ახლა ტიბეტურ ბუდიზმს ძალიან ჰგავს, შეიძლება გავასხვავოთ გარკვეული მახასიათებლებით: ბონის ხაზის წარმოშობა უფრო ბუდა ტონპა შენრაბის (ტიბ. སྟོན་པ་གཤེན་རབ་ ) კვალზეა, ვიდრე ბუდა შაკჲამუნისაზე. ბონელები „ჲუნგდრუნგს“ (ან საუვასტიკა) ვაჯრას (ტიბ. დორჯე རྡོ་རྗེ་ ) ნაცვლად გამოიყენებენ სიმბოლოდ და რიტუალურ იარაღად. ზარის ნაცვლად, ბონელები თავიანთ რიტუალებში „შანგს“ იყენებენ. ბონში „ცხრაგზიანი გზაა“ აღწერილი. ეს განსხვავდება ტიბეტური ბუდიზმის სკოლა ნჲინგმის ცხრა-ჲანა (ბორბალი) სისტემისგან. ბონის ტექსტის კანონები შეიცავს წესებს სულების დასაწყნარებლად, ამინდზე გასავლენად, ადამიანების სულიერად განსაკურნებლად და სხვა შამანურ პრაქტიკებს. ბევრი ეს პრაქტიკა ტიბეტური ბუდიზმის ზოგიერთ ფორმებშიცაა გავრცელებული. ბონს აქვს წმინდა ტექსტები, რ-ებიც არც სანსკრიტული და არც ტიბეტური წარმოშობისაა, რ-იც შეიცავს ჟანგ-ჟუნგის ენაზე დაწერილ ზოგიერთ ნაწილს. ბონის მითოლოგიური სამყარო მოიცავს ცხრა საუვასტიკას მთას და ტაგზიგ ოლმო ლუნგ რინგის სამოთხეს. სტატია ბონზე (ინგლისურად)
ლევი სტრაუსი

ლევი სტრაუსი (ინგლ. Levi Strauss; დ. 26 თებერვალი, 1829, ბუტენჰაიმი, გერმანია — გ. 26 სექტემბერი, 1902, სან-ფრანცისკო, აშშ) — აშშ-ში მოღვაწე გერმანელ-ებრაელი ემიგრანტი. მან პირველმა დააარსა ჯინსების მწარმოებელი კომპანია. კომპანია Levi Strauss & Co. დაარსდა 1853 წელს სან-ფრანცისკოში, კალიფორნია. ჯინსები თავდაპირველად შეიქმნა ამერიკელი მაღაროელებისათვის. ხმარებაში კი ელვის პრესლიმ შემოიღო. შეგიძლიათ იხილოთ მედიაფაილები თემაზე „ლევი სტრაუსი“ ვიკისაწყობში. ლევი სტრაუსი — Find a Grave-ზე Levi Strauss & Company levi-ს ოფიციალური საიტი ↑ (ინგლისური) ლევი სტრაუსის კომპანიის ისტორია დაარქივებული 2009-03-26 საიტზე Wayback Machine.
პოზნანი

პოზნანი (პოლ. Poznań /ˈpɔznaɲ/, გერმ. Posen) — ერთ-ერთი უძველესი და უდიდესი ქალაქი პოლონეთში, მდინარე ვარტის ნაპირზე. იგი დიდი პოლონეთის სავოევოდოს რეგიონის ადმინისტრაციული დედაქალაქია. წარმოადგენს სიდიდით მეხუთე — მოსახლეობის რაოდენობის მიხედვით (556 022 ათასი კაცი, 2009 წ.) და პოლონეთის ერთ-ერთ უძველეს ქალაქს. აღმოცენდა IX საუკუნის დამდეგს. დაახლოებით 968 აქ შეიქმნა მთელს პოლონეთში პირველი საეპისკოპოსო. პოზნანი კულტურული, ეკონომიკური, პოლიტიკური, სამეცნიერო და საგანმანათლებლო მნიშვნელობის ქალაქია. იმის გამო, რომ პოზნანში ერთ-ერთი საუკეთესო ვაჟთა და მამაკაცთა გუნდია ჩამოყალიბებული, ყოველ 5 წელიწადში ერთხელ ტარდება ჰენრიკ ვიენავსკის სახელობის მუსიკალური კონკურსი. ამის გამო პოზნანი ხშირად მოიხსენიება, როგორც „პოლონეთის მუსიკალური დედაქალაქი“. ქალაქი დაყოფილია 5 ნაწილად: ძველი ქალაქი (Stare Miasto), ახალი ქალაქი (Nowe Miasto), იეჟიცე (Jeżyce), გრუნვალდი (Grunwald) და ვილდა (Wilda). პოზნანი ერთ-ერთი უმსხვილესი ეკონომიკური მნიშვნელობის და ინვესტორებისათვის მიმზიდველი ქალაქია მთელს ქვეყანაში. პოზნანში მდებარეობს: ადამ მიცკევიჩის სახელობის უნივერსიტეტი, ეკონომიკური აკადემია, პოზნანის სამედიცინო აკადემია, მუსიკალური აკადემია და სხვა. პოზნანი დაძმობილებულია შემდეგ ქალაქებთან: ოფიციალური საიტი MPK - Public Transport Official Site Poznań at the Open Directory Project დაარქივებული 2012-06-17 საიტზე Wayback Machine. Poznań Multimedia City Guide - Official Municipality Site A Photo Gallery of Poznań by a tourist დაარქივებული 2010-10-31 საიტზე Wayback Machine. Interaktywny Poznań - city guide You are in Poznań - online bulletin for Foreigners დაარქივებული 2004-07-30 საიტზე Wayback Machine. ↑ https://radiopoznan.fm/informacje/pozostale/poznan-ma-nowe-logo ↑ Poznań Official Website - Twin Towns. © 1998–2008 Urząd Miasta Poznania. ციტირების თარიღი: 2008-11-29. ↑ Brno - Partnerská města Czech. © 2006-2009 City of Brno. დაარქივებულია ორიგინალიდან — 2011-05-23. ციტირების თარიღი: 2009-07-17. ↑ Hanover - Twin Towns German. © 2007-2009 Hannover.de - Offizielles Portal der Landeshauptstadt und der Region Hannover in Zusammenarbeit mit hier.de. დაარქივებულია ორიგინალიდან — 2011-07-24. ციტირების თარიღი: 2009-07-17. ↑ დაარქივებული ასლი. დაარქივებულია ორიგინალიდან — 2010-04-30. ციტირების თარიღი: 2012-06-11.
ლუბლინი

ლუბლინი ([ˈlublʲin] ( მოსმენა), უკრ. Люблін, იდიშ. לובלין) — ქალაქი აღმოსავლეთ პოლონეთში, მდ. ბისტშიცის (ვისლის აუზი) ნაპირზე. ლუბლინის სავოევოდოს ადმინისტრაციული ცენტრი. ლუბლინის შესახებ ცნობები X საუკუნიდან არსებობს. 1569 წელს აქ დაიდო ლუბლინის უნია. ლუბლინის ძველი ქალაქი
ტერეზინა

ტერეზინა (პორტ. Teresina) — ქალაქი ბრაზილიაში, პიაუის შტატის დედაქალაქი. ჩრდილოეთ-აღმოსავლეთის შტატების ერთადერთი დედაქალაქი, რომელიც არ მდებარეობს სანაპიროზე. მდებარეობს იქ სადაც ერთმანეთშ ერთვის მდინარეები პარნაიბა და პოტი, რის გამოც ზოგჯერ ტერეზინას „ჩრდილო-აღმოსავლეთის მესოპოტამიას“ უწოდებენ. ქალაქი დააარსა შტატის გუბერნატორმა ჟოზე სარაივამ 1852 წლის 16 აგვისტოს და თავდაპირველად ეწოდებოდა ვილა-ნოვა-დე-პოტი. მოგვიანებით მიიღო ამჟამინდელი სახელი იმპერატორ პედრუ II-ის მეუღლის, ტერეზას პატივსაცემად. ქალაქის ოფიციალური საიტი დაარქივებული 2011-02-22 საიტზე Wayback Machine.
ნატალი (რიუ-გრანდი-დუ-ნორტი)

ნატალი (პორტ. Natal) — ქალაქი ბრაზილიაში, რიუ-გრანდი-დუ-ნორტის შტატის დედაქალაქი. მოსახლეობა – 806,203 კაცი (2007). ფართობი 170,298 კმ². სიმჭიდროვე - 4.734 ად./კმ². ქალაქი დაარსდა 1599 წლის 25 დეკემბერს. ქალაქის ოფიციალური საიტი
პორტუ-ველიუ

პორტუ-ველიუ (პორტ. Porto Velho, ძველი პორტი) – ქალაქი და მუნიციპალიტეტი ბრაზილიაში, რონდონიის შტატის დედაქალაქი. მოსახლეობა – 379 186 კაცი (2009). ფართობი 34 082 კმ². სიმჭიდროვე - 10,9 ად./კმ². ქალაქი დაარსდა 1914 წლის 2 ოქტომბერს. ქალაქის ოფიციალური საიტი
სუზანა ვიეირა

სუზანა ვიეირა (პორტ. Suzana Vieira, დ. 23 აგვისტო, 1942) — ბრაზილიელი მსახიობი. სონია მარია ვიეირა გონსალვესი (პორტ. Sônia Maria Vieira Gonçalves) სან-პაულუში, დიპლომატების ოჯახში დაიბადა. სუზანამ კარგი განათლება მიიღო; თავდაპირველად ბალერინობა სურდა, თუმცა მოგვიანებით გეგმები შეცვალა და კინოში წავიდა. მისი სატელევიზიო დებიუტი 1962 წელს შედგა. პირველად რეჟისორ რეისა კარდოზუზე იქორწინა, მაგრამ ქორწინება ვერ შედგა და წყვილი ერთმანეთს დაშორდა. ამ ქორწინებიდან მას ვაჟი როდრიგო დარჩა. მეორე ქმარი პროდიუსერი იყო. მათ ადრევე გადაწყვიტეს განშორება, მაგრამ მოგვიანებით გადაიფიქრეს. ამის მიუხედავად, ბრაზილიელი მსახიობი მაინც დგამს კიდევ ერთ ნაბიჯს და 2006 წელს თავისზე 28 წლით უმცროს პოლიციელს მარსელო სილვუს მიჰყვება. მათ ერთმანეთი ფესტივალზე გაიცნეს იმავე წელს. ბოლო ქორწინება დიდი სკანდალით დასრულდა, სუზანამ აღმოაჩინა, რომ მეუღლე ღალატობდა. 2008 წლის 11 დეკემბერს კი მარსელო გარდაცვლილი იპოვეს. მიზეზად კოკაინის ჭარბდოზირება სახელდება. ორი ძუ ლომი (2007) - ბრანკა მარია ბარეტო პესოა დე მორაესი ტროპიკული სამოთხე (2007) მონათესავე სული (2005) ბედის პატრონი (2004) - მარია დუკარმუ შეყვარებული ქალები (2003) - ლორენა მფარველი ქალი (2001) მისი სულის ჰანგები (1999) - სიუზეტ ფონტენი ოცნების კოშკები (1999) - გონსალა სიყვარულის სახელით (1997) - ბრანკა სასტიკი ანგელოზი (1997) Salsa e Merengue (1996) - დოლორიში Vira Lata (1996) - ლაურა ახალი მსხვერპლი (1995) - ანა კარვალიუ Fera Ferida (1993) - რუბრა როზა ტროპიკელი ქალის საიდუმლო (1993) - კლარიტა ასუნსანი Anos Rebeldes (1992) - მარიანა სიყვარულის ნახევარმთვარეობა (1990) - ლუის სუოტო მაია Boca do Lixo (1990) მანეკენი ქალი (1989) - ბარბარა O Salvador da Patria (1989) - ჟილდა Bambole (1987) - მარტა Cambalacho (1986) - ამანდა Um Sonho a Mais (1985) Nunca Fomos Tao Felizes (1984) - ლეონარი Partido Alto (1984) - ჟილდინია Quem Ama Nao Mata (1982) - ლაურა Elas por Elas (1982) - ვანესსა Baila Comigo (1981) - პაულა Os Gigantes (1979) - ვერედიანა A Sucessora (1978) - მარინა Te Contei? (1978) - ლუსიანა Duas Vidas (1976) - კლაუდია Anjo Mau (1976) - ნისი ნორონია O Casal (1975) Escalada (1975) - კანდიდა O Espigao (1974) - ტინა O Bofe (1972) - მარილენი Minha Doce Namorada (1971) - ნელიტა A Proxima Atracao (1970) - რეჟინა Pigmaliao 70 (1970) - კანდინია Seu Unico Pecado (1969) Algemas de Ouro (1969) - ტიდი Amor Sem Deus (1968) Os Tigres (1968) A Ultima Testemunha (1968) - თინა Estrelas no Chao (1967) - სილვია Almas de Pedra (1966) - ნანა რომალიო As Minas de Prata (1966) - ჟუანინია Ninguem Cre em Mim (1966) - მარისა A Pequena Karen (1966) - კარენი Terror nas Trevas (1963) A Noite Eterna (1962) - თაისი A Unica Verdade (1962) სუზანა იმავე დღეს არის დაბადებული (თუმცა რამდენიმე წლით ადრე), რა დღესაც მისი კოლეგა გლორია პირესი. სუზანა ვიეირა კინოფილმების ინტერნეტ-მონაცემთა ბაზაში სუზანა ვიეირა: ტელენოველათა ქალბატონი დაარქივებული 2009-05-20 საიტზე Wayback Machine. ვიეირა Peoples.ru-ზე სუზანა ვიეირა Braziliada.ru-ზე დაარქივებული 2010-10-31 საიტზე Wayback Machine. სუზანა ვიეირა Dramaturgia Brasileira-ზე დაარქივებული 2007-12-14 საიტზე Wayback Machine. ↑ Ex-marido de Suzana Vieira é encontrado morto - O Globo. დაარქივებულია ორიგინალიდან — 2009-02-10. ციტირების თარიღი: 2010-10-25.
ვაჯრაიანა

ვაჯრაიანა (სანსკრ. वज्रयान Vajrayāna; ტიბ. დორჯე თეპა „ალმასის გზა“; მონღ. Очирт хөлгөн, Ochirt Hölgön) — ბუდიზმის ტანტრული მიმართულება, წარმოიშვა მაჰაიანას გარემოცვაში ახ. წ. V საუკუნეში. ალბათ, ვაჯრაიანას საფუძვლებში დევს ინდური ტანტრიზმი, თუმცა ბევრი თანამედროვე მკვლევარი ამ მოსაზრებას უარყოფს, ბუდისტურ ტანტრიზმს დამოუკიდებლად განვითარებად მიმდინარეობად გამოყოფენ. ვაჯრაიანა გავრცელებულია ტიბეტში, ნეპალში, მონღოლეთში, რუსეთში, ბჰუტანსა და იაპონიაში (შინგონის სკოლა). მე-8 საუკუნის დასაწყისიდან ვაჯრაიანაში სხვადასხვა ბუდისტურმა სკოლებმა დაიწყეს გამოყოფა: ნიინგმა, კაგიუ, კარმაპა, დუგპა, საკია, კადამპა, გელუგპა. კადამპას გარდა ყველა ეს სკოლა დღემდე შემორჩა. ასევე ჰქვია ტანტრული ბუდიზმი, ტანტრაიანა (ტანტრის ბორბალი), მანტრაიანა (მანტრის ბორბალი), ფალაიანა (შედეგის ბორბალი). შესავალი ბუდისტურ ტანტრაზე[მკვდარი ბმული]
კვინობი

კვინობი (ბერძ. κοινοβιος, ერთობლივი ცხოვრება, საერთო საცხოვრებელი; κοινός + βίος, საერთო + ცხოვრება) – ქრისტიანული სამონასტრო კომუნა, განდეგილობასთან ერთად სამონასტრო ცხოვრების ორიდან ერთი ფორმა. ძველი ქართული ენის ძეგლებში მის აღსანიშნავად გვხვდება კჳნობი, ან კჳნობიონი.. სამეცნიერო ლიტერატურაში დამკვიდრებულია ასევე ლათინიზირებული ფორმიდან მომდინარე ტერმინი კენობიტური მონასტერი. პირველი კენობიტური მონასტერი დააარსა პახომი დიდმა 318 წელს სამხრეთ ეგვიპტეში. კვინობის ცხოვრებას აწესრიგებს მონასტრის წესდება, ანუ ტიპიკონი. კენობიტურ მონასტერში მცხოვრებ მონაზვნებს არ აქვთ საკუთრების უფლება და მათი შრომის ყოველგვარი ნაყოფი მონასტრის საკუთრებაა. კვინობის წინამძღვარს კვინობიარხი ეწოდება. ↑ სარჯველაძე ზურაბ, ძველი ქართული ენის სიტყვის კონა, თბ., 2001, გვ. 108 ↑ მამათა ცხორებანი (ბრიტანეთის მუზეუმის ქართული ხელნაწერი XI საუკუნისა). ტექსტი გამოსაცემად მოამზადა, გამოკვლევა და ლექსიკონი დაურთო ვ. იმნაიშვილმა, თბ., 1975, გვ. 413 C.H. Lawrence, “Chapter 1: The Call of the Desert” in Medieval Monasticism, 3rd edition, (Toronto: Pearson Education Limited, 2001), 7. James E. Goehring, "Withdrawing from the Desert: Pachomius and the development of Village Monasticism in Upper Egypt," Harvard Theological Review 89(1996), 275. Lawrence, 8; Marilyn Dunn, “Chapter 2: The Development of Communal Life” in The Emergence of Monasticism: From the Desert Fathers to the Early Middle Ages, (Malden, MA: Blackwell Publishers Incorporated, 2000), 30. Harold W. Attridge and Gohei Hata, “The Origins of Monasticism” in Ascetics, Society, and the Desert : Studies in Egyptian monasticism, (Harrisburg, PA: Trinity Press International, 1999), 28. William, S.J. Harmless, “Chapter 5: Pachomius” in Desert Christians - An Introduction to the Literature of Early Monasticism. (New York: Oxford University Press, 2004), 118. ФОРМЫ МОНАШЕСКОЙ ОРГАНИЗАЦИИ В ЕГИПТЕ IV - НАЧ. V В.В. А.А. Войтенко დაარქივებული 2011-10-02 საიტზე Wayback Machine. Halsall, Paul. “Chapter XXXII: Pachomius and Tabennesiots” in Palladius: The Lausiac History. September 1998. Internet Medieval Sourcebook. 30 March 2007 დაარქივებული 14 August 2014[Date mismatch] საიტზე Wayback Machine.Category:Webarchive-ის თარგის შეტყობინებები Киновия – Энциклопедический словарь Ф.А. Брокгауза и И.А. Ефрона
გლორია პირესი

გლორია პირესი (პორტ. Glória Pires, დაბ. 23 აგვისტო 1963, რიო-დე-ჟანეირო) — ბრაზილიელი მსახიობი. ელზა პირესისა და მსახიობ ანტონიუ პირესის ქალიშვილი. გლორია ეკრანზე პირველად ხუთი წლის ასაკში გამოჩნდა ტელენოველა "პატარა ობოლში" (A Pequena Órfã) 1969 წელს, ტელეკომპანია TV Exclesior-ის ნაწარმოები. პირველი დიდი როლი მიიღო სერიალში "Dancin’ Days" 1978 წელს. გლორია პირესის სერიოზულ როლად მიიჩნევა მარია დე ფატიმას განსახიერება სერიალში "ყველაფერი ნებადართულია" (Vale Tudo). 1993 წელს გლორია მუსიკოს ორლანდუ მორაისს გაჰყვა ცოლად. მასთან გოგონა შეეძინა. (ამდროს მას უკვე ჰყავდა ქალიშვილი კლეო). 1968 — პატარა ობოლი — A Pequena Órfã — გლორინია 1972 — ქვის ჯუნგლები — Selva de Pedra (1972) — ფატინია 1973 — ნახევარღმერთი — O Semideus — იონი 1976 — ორი სიცოცხლე — Duas Vidas — ლეტისია 1978 — Dancin' Days — მარისა მატოსი 1979 — კაბოკლა — Cabocla(1979) —ზუკმირა (ზუკა) დი ოლივეირა 1980 — ცოცხალი წყალი — Água-Viva — სანდრა 1980 — სამი მარია — As Três Marias — მარია ჟოზე 1983 — თავაწყვეტილი სიყვარული — Louco Amor — კლაუდია 1984 — Partido Alto — სელინა 1987 — სიყვარულის უფლება — Direito de Amar — როზალია მედეირუსი 1988 — ყველაფერი ნებადართული — Vale Tudo — მარია დე ფატიმა 1990 — შავი კაპუცინი — Mico Preto — სარიტა 1991 — მსოფლიოს მბრძანებელი — O Dono do Mundo — სტელა მასიელ ბარეტუ 1993 — ტროპიკელი ქალის საიდუმლო — Mulheres de Areia — რუთი/რაკელი არაუჟუ. 1996 — საბედისწერო მემკვიდრეობა — O Rei do Gado — რაფაელა (მარიეტა) 1997 — სასტიკი ანგელოზი — Anjo Mau (1997) — ნისი ნორონია 1999 — ნაზი შხამი — Suave Veneno — ინესი/ლავინია 2002 — ქალის სურვილი — Desejos de Mulher — ჟულია მორენუ 2005 — ბელისიმა — Belíssima — ჟულია ფალკაო ასუმპსაო 2007 — ტროპიკული სამოთხე — Paraíso Tropical — ლუსია ვილელა 1985 — დრო და ქარი — O Tempo e o Vento — ანა ტერა 1994 — მარია მოურას მემორიალი — Memorial de Maria Moura — მარია მუორა 1982 — Índia, a Filha do Sol — ინდია 1984 — Memórias do Cárcere — დონა ჰელენა 1987 — Besame Mucho 1988 — Jorge, um Brasileiro — სანდრა 1995 — O Quatrilho — პიერინა 1996 — O Guarani 1997 — Pequeno Dicionário Amoroso 2001 — A Partilha — სელმა 2006 — Se Eu Fosse Você — ჰელენა / კლაუდიო 2007 — O Primo Basílio — ჯულიანა 2008 — Se Eu Fosse Você 2 — ჰელენა / კლაუდიო 2009 — მოწევა აკრძალულია — ბაბი 2009 — ლულა, ბრაზილიის ვაჟი — დონა ლინდუ გლორია პირესი კინოფილმების ინტერნეტ-მონაცემთა ბაზაში
არაკაჟუ

არაკაჟუ (პორტ. Aracaju) — ქალაქი და მუნიციპალიტეტი ბრაზილიაში, სერჟიპის შტატის დედაქალაქი. მოსახლეობა — 505,286 კაცი (2006); ფართობი — 181,801 კმ²; სიმჭიდროვე — 2,903 ად./კმ². მდებარეობს ატლანტის ოკეანის სანაპიროზე, მდინარე სერჟიპისა და პოშიმის შესაყართან. ქალაქი დაარსდა 1592 წელს. მუნიციპალიტეტი კი 1855 წლის 17 მარტს, შტატის დედაქალაქია 1855 წლის 17 მარტიდან. ქალაქის ოფიციალური საიტი
ჰარი პოტერი და სიკვდილის საჩუქრები - ნაწილი 1 (საუნდტრეკი)

ჰარი პოტერი და სიკვდილის საჩუქრები — საუნდტრეკი ამავე სახელწოდების ფილმიდან. ალბომი კომპაქტ-დისკებზე გამოვიდა 2010 წლის ნოემბერში. მუსიკის ავტორია ალექსანდრ დეპლა, ხოლო ორკესტრირების ავტორი - კონრად პოუპი. ფილმის მეორე ნაწილის საუნდტრეკის ავტორი ასევე დეპლაა. ↑ Harry Potter and the Deathly Hallows Soundtrack. Amazon.co.uk. ციტირების თარიღი: 15 December 2010. ↑ Monger, James Christopher. Harry Potter and Deathly Hallows, Pt. 1 [Original Score]. Allmusic. Rovi Corporation. ციტირების თარიღი: 14 December 2010. ↑ Goldman, Eric. (19 November 2010) The film series gets its fourth composer, but is the magic still there?. IGN. დაარქივებულია ორიგინალიდან — 23 ნოემბერი 2010. ციტირების თარიღი: 15 December 2010. ↑ http://culturemap.com/newsdetail/11-22-10-a-hair-raising-experience-in-london-for-the-stars-of-harry-potter-emma-watson-deals/
ე

ე, ⴄ, Ⴄ, Ე (ენი) — ქართული ანბანის მეხუთე ასო. მისი სახელია „ენი“. წინა რიგის ხმოვანი. გრაფიკული სიმბოლო საშუალო აწეულობის არალაბიალიზირებული ხმოვანი ბგერისა. ასომთავრულში იწერებოდა Ⴄ, ნუსხურში — ⴄ. ძველ ქართულ სათვალავში აღნიშნავდა რიცხვ ხუთს (5). მხედრული დამწერლობის ოთხხაზოვან სისტემაში მისი მოხაზულობა ქვედა სამ ხაზში თავსდება. ე-ს მოხაზულობა ასომთავრულში ურთიერთპერპენდიკულარული ხაზების კომბინაციაა, რომელიც კვადრატის ნახევარს იკავებს. ე ნუსხურში კუთხოვანი ფორმისაა და მარჯვნივ გადახრილი. მხედრულში ე-ს ზედა და ქვედა ნაწილები რკალური ფორმისაა. ნუსხურსა და მხედრულში იგი ქვედა სამ ხაზში იწერება. ე! — შორისდებული, იგივეა, რაც ეი! ქართული საბჭოთა ენციკლოპედია, ტ. 3, თბ., 1978. — გვ. 665. ენციკლოპედია „საქართველო“, ტ. 2, თბ., 2012. — გვ. 526. Graphemica (ე) Graphemica (ⴄ) Graphemica (Ⴄ) ↑ Georgian Extended ↑ UNESCO, World Braille Usage, Third Edition, Washington, D.C. p. 45